recursal/SuperWikiNEXT-32B huggingface dataset:
**2023 நாக்பூர் வெள்ளம்** (2023 Nagpur Flood) என்பது 2023 ஆம் ஆண்டு செப்டம்பர் மாதம் 24 அன்று இந்திய மாநிலமான மகாராட்டிராவில் உள்ள நாக்பூர் நகரில் ஏற்பட்ட வெள்ளப்பெருக்கு நிகழ்வாகும். இந்த வெள்ளம் நகரின் பல்வேறு பகுதிகளில் பல நூற்றுக்கணக்கான மக்களை வெளியேற்றியதோடு இறப்புகளையும் பொருளாதார அழிவையும் ஏற்படுத்தியது.

காரணம்
------

நாக்பூர் நகரில் 109 மி.மீ கனமழை பெய்ததால் வெள்ளம் ஏற்பட்டது, இதனால் நாக் நதி அருகிலுள்ள பகுதிகளில் பெருக்கெடுத்து ஓடியது, வீடுகள், பள்ளிகள் வணிக பகுதிகள் மற்றும் மருத்துவமனைகள் வெள்ளத்தில் மூழ்கின.  தவறான திட்டமிடப்பட்ட மழைநீர் வடிகால் அமைப்பு மற்றும் நாக் ஆற்றின் ஆக்கிரமிப்பு போன்ற காரணங்களால் ஆற்றின் ஓட்டம் தடைபடுகிறது.  கூடுதலாக, அம்பாசாரி ஏரியில் உள்ள ஐகோர்னியா எனப்படும் ஆகாயத் தாமரை வகை களைச் செடியின் வளர்ச்சி நாக் ஆற்றின் குறுக்கே பெரிய வெளியேற்ற புள்ளிகளை தடுப்பதால் வெள்ளத்திற்கு மேலும் பங்களித்தது.

பின்விளைவு
----------

நான்கு பதிவு செய்யப்பட்ட இறப்புகள் மற்றும் 400 எண்ணிக்கைக்கும் மேற்பட்ட மக்கள் தங்கள் வீடுகளில் இருந்து வெளியேற்றப்பட்டனர்  தேசிய பேரிடர் பதில் படை மற்றும் மாநில பேரிடர் பதில் படை உட்பட மீட்பு மற்றும் நிவாரண குழுக்கள்  10000 வீடுகள் பாதிக்கப்பட்டுள்ளதாக மதிப்பிட்டுள்ளன.  பாதிக்கப்பட்ட குடும்பங்களுக்கு ₹10,000 நிவாரண நிதியும், பாதிக்கப்பட்ட வணிக உரிமையாளர்களுக்கு ₹5,00,0000 நிதியும் அறிவிக்கப்பட்டது.  நாக் ஆற்றின் மீது ஒரு பாலம் இடிந்து, நகரின் முக்கிய நெடுஞ்சாலையைத் தடுக்கிறது. நாக் ஆற்றின் தடுப்புச்சுவர் பல்வேறு இடங்களில் இடிந்து விழுந்தது.

மேற்கோள்கள்
-----------

1. ↑  Mitra, Anwesha (2023-09-24). "'Could have minimised damage if...': Devendra Fadnavis as rain cripples Nagpur" (in en). .
2. ↑  "‘Irreversible blunder’ - Nagpur’s fate ??" (in en). .
3. ↑  "Ambazari area hit by floods due to Eichhornia weeds infestation" (in en). .
4. ↑  "Watch | Nagpur flooded amid heavy rainfall; 4 dead, 400 evacuated so far" (in en). 2023-09-24. .
5. ↑  "Rain wreak havoc in Nagpur; NDRF, SDRF deployed in flooded areas" (in en). 2023-09-23. .
6. ↑  "NHAI will rebuild the damage bridge near Panchsheel Talkies in 3 to 4 months - The Live Nagpur" (in en-US). 2023-09-27. .
7. ↑  "Nagpur Rains: Flood-Affected Families To Get Financial Support From Government" (in en). 2023-09-23. .
8. ↑  "Daga lauout skating rink slab on Nag River which caused the flood will be broken soon - The Live Nagpur" (in en-US). 2023-09-27. .
Historic site in கன்னியாகுமரி , இந்தியாவார்ப்புரு:SHORTDESC:Historic site in கன்னியாகுமரி , இந்தியா
 விவேகானந்தர் நினைவு மண்டபம்
**விவேகானந்தர் நினைவு மண்டபம்** தமிழ்நாட்டின் தென்கோடி எல்லையான கன்னியாகுமரியில் இருக்கும் விவேகானந்தர் பாறையின் மேல் அமைந்துள்ளது. 1892ம் ஆண்டு டிசம்பர் மாதம் 25ம் தேதி கன்னியாகுமரி வந்த விவேகானந்தர் கடலுக்குள் நீந்திச் சென்று அங்கிருந்த பாறையில் மூன்று நாட்கள் கடும் தவம் இருந்த இடத்தில் இம்மண்டபம் 2 செப்டம்பர் 1970 அன்று அமைக்கப்பட்டது.

வரலாறு
------

1963 ஆம் ஆண்டில் இந்திய அரசு விவேகானந்தருடைய நினைவைப் போற்றும் வகையில் இங்கு நினைவுச் சின்னம் ஒன்றை அமைக்க முடிவு செய்தது. இதன் பிறகு, கிறித்தவ சமயத்தைச் சேர்ந்த மீனவர்களில் ஒரு குழுவினர் இந்தப் பாறை கிறித்தவர்களுக்குச் சொந்தம் என்று சொல்லி, அவர்களால் அப்பாறையில் சிலுவைச் சின்னம் ஒன்று நிறுவப்பட்டது. இதனால் சமயம் சார்ந்த புதிய பிரச்சனை ஒன்று ஏற்பட்டது. இதில் உண்மையைக் கண்டறிய தமிழ்நாடு அரசு விசாரணைக் குழு ஒன்றை அமைத்தது. அந்தக் குழுவின் விசாரணை முடிவில், இப்பாறை கிறித்தவர்களுக்குச் சொந்தமில்லை என்று முடிவு செய்யப்பட்டது. அங்கு புதிதாக அமைக்கப்பட்ட சிலுவைச் சின்னம் அகற்றப்பட்டது. அதன் பிறகு இந்த பாறையில் விவேகானந்தர் நினைவு மண்டபம் ஒன்று கட்டப்பட்டு அன்றைய குடியரசுத் தலைவர் வி. வி. கிரியால் திறந்து வைக்கப்பட்டது. கடலின் நடுவில் அமைந்துள்ள விவேகானந்தர் பாறையின் மேல் அமைக்கப்பட்டுள்ள இம்மண்டபத்தினுள் விவேகானந்தரின் முழு உருவ வெண்கலச் சிலையும், விவேகானந்தர் நினைவு மண்டபத்தின் பின் பகுதியில் மண்டபத்தின் கீழே ஒரு தியான மண்டபம் ஒன்று அமைக்கப்பட்டிருக்கிறது. இது விவேகானந்த கேந்திரம் எனும் அமைப்பின் பராமரிப்பில் உள்ளது.

மேற்கோள்கள்
-----------

1. ↑  விவேகானந்தர் நினைவு மண்டபம்

வெளி இணைப்புகள்
---------------

விக்கிமீடியா பொதுவகத்தில்,  
 ***விவேகானந்தர் நினைவு மண்டபம்***   
என்பதின் ஊடகங்கள் உள்ளன. 

* Vivekananda Kendra
* Vivekananda Rock Memorial
* Vivekananda Kendra International
**வடக்கு சகோதரர் தீவு** (North Brother Island ) என்பது இந்தியப் பெருங்கடலில் குடியேறாத ஓர் தீவாகும், இது அந்தமான் தீவுக்கூட்டத்தின் ஒரு பகுதியாக உள்ளது. இது சிறிய அந்தமான் தீவுக்கு வடகிழக்கில் 19 கிலோமீட்டர் தொலைவில் உள்ள தங்கன் கணவாயில் அமைந்துள்ளது. இது இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் தெற்கு அந்தமான் மாவட்டத்தின் ஒரு பகுதியாகும். 

இந்தத் தீவு கிட்டத்தட்ட சுமார் 1.1 கி.மீ வட்டமான. மேலும், இது கிட்டத்தட்ட தட்டையானது. அதன் மையப் பகுதியைத் தவிர அடர்த்தியான மரங்களால் சூழப்பட்டுள்ளது. இது ஒரு குறுகிய கடற்கரையால் சூழப்பட்டுள்ளது. சுற்றிலும் ஒரு பாறைகளால் சூழப்பட்டுள்ளது. மத்திய பகுதி புயல் காலத்தில் ஒரு ஏரியாக மாறுகிறது.  1992-93 ஆம் ஆண்டில் ஒரு கலங்கரை விளக்கம் அமைக்கப்பட்டு 1993 ஏப்ரல் 17 அன்று இயக்கப்பட்டது.  1987 ஆம் ஆண்டு நிறுவப்பட்ட 0.75 கிமீ 2 வனவிலங்கு சரணாலயத்தையும் இந்தத் தீவு கொண்டுள்ளது. 

19 ஆம் நூற்றாண்டின் இறுதியில், கடலாமைகளைப் பிடிக்க எப்போதாவது வெளிவரும் சிறிய அந்தமானின் ஒங்க் பழங்குடியினரை அந்தமான் பார்வையிட்டது.  1890 முதல் 1930 வரை, பெரிய அந்தமானிய பழங்குடியினரை அடுத்து, தெற்கு பெரிய அந்தமான் தீவுகளின் ஓங்க் இனத்திற்கான விரிவாக்க பாதையின் ஒரு பகுதியாக இது கருதப்படுகிறது.

மேலும் காண்க
------------

* தெற்குக் சகோதரர் தீவு, இந்தியா

குறிப்புகள்
-----------

1. 1 2  M. V. Portman (1899), *A history of our Relations with the Andamanese*, Volume II. Office of the Government Printing, Calcutta, India.
2. ↑  Indian Directorate General of Lighthouses and Lightships, *Welcome to NORTH BROTHER ISLAND LIGHT HOUSE பரணிடப்பட்டது 2011-12-06 at the வந்தவழி இயந்திரம்*. Accessed on 2012-07-03.
3. ↑  Government of India, *Directory of Wildlife Protected Areas in India பரணிடப்பட்டது 25 ஆகத்து 2003 at Archive.today*. Accessed on 2012-07-03.
4. ↑  George Weber (~2009), *The Tribes பரணிடப்பட்டது 2009-03-02 at the வந்தவழி இயந்திரம்*. Chapter 8 in *The Andamanese பரணிடப்பட்டது 24 சூலை 2013 at the வந்தவழி இயந்திரம்*. Accessed on 2012-07-03.
**இந்தியக் காட்டுக் கீச்சான்** (அறிவியல் பெயர்: *Tephrodornis pondicerianus pondicerianus*) என்பது சாதாரணக் காட்டுக் கீச்சானின் துணையினம் ஆகும். இது கிழக்கு இந்தியா முதல் தெற்கு லாவோஸ் வரை காணப்படுகிறது.

விளக்கம்
--------

இந்தியக் காட்டுக் கீச்சான் கொண்டைக்குருவி அளவை ஒத்து சுமார் 16 செ.மீ. நீளம் இருக்கும். இதன் அலகு கொம்பு பழுப்பு நிறத்திலும், விழிப்படலம் பசுமை தோய்ந்த பழுப்பாகவும், கால்கள் கொம்பு பழுப்பு நிறத்திலும் இருக்கும். இப்பறவையின் உடலின் மேற்பகுதி கருஞ்சாம்பல் பழுப்பாக இருக்கும். அடிப்பகுதி சாம்பல் தோய்ந்த வெண்மை நிறத்தில் இருக்கும். கண் வழியாகச் செல்லும் கரும்பட்டைக் கோடும் அதற்கு மேல் காணப்படும் வெண் புருவமும் இதை எளிதில் அடையாளம் காண உதவுகிறது. இதன் வாலு கரும்பழுப்பு நிறத்தில் சதுரமாக இருக்கும். வாலின் வெளியோர இறகுகள் வெண்மையாக இருக்கும். ஆண் பெண் பறவைகளுக்கு இடையில் பால் ஈருருமை இல்லை.

பரவலும் வாழிடமும்
-----------------

இந்தியக் காட்டுக் கீச்சான் கிழக்கு இந்தியா முதல் தெற்கு லாவோஸ் வரை காணப்படுகிறது. தென்னிந்தியாவில் ஆங்காங்கே வறள் காடுகளிலும் இலையுதிர் காடுகளிலும் காணப்படுகிறது. மாறாப் பசுங்காடுகளில் காண இயலாது.

நடத்தை
------

இவை இணையாகவோ, சிறு கூட்டமாகவோ சிறு மரங்களிலும் புதர்களிலும் கிளைக்கு கிளையும் மரத்துக்கு மரமும் ஒன்றன் பின் ஒன்றாக தாவி இரைதேடும். இரைதேடும் பறவைக் கூட்டங்களோடு சேர்ந்து இரை தேடும். கம்பளிப் பூச்சி, சிலந்தி, வண்டுகள் போன்ற பூச்சிகள் இதன் முதன்மை உணவாகும்.

ஆண் பறவை சற்று இனிய குரலில் 'வீட், வீட், வீட் எனவும், வ்வீ, வ்வீ, வ்வீ எனவும் ஒலி எழுப்பும்.

இப்பறவை பெப்ரவரி முதல் மே முடிய இனப்பெருக்கத்தில் ஈடுபடும். மரப்பட்டை, வேர், நார் முதலியவற்றால் சிலந்தி நூல் கொண்டு கோப்பை வடிவில் இலைகளற்ற மரக்கிளையில் இரு கிளைகள் கவையாக பிரியும் இடத்தில் கூடு அமைக்கும். மூன்று அல்லது நான்கு முட்டைகளை இடும். முட்டை பசுமை தோய்ந்த சாம்பல் நிறத்தில் இருக்கும்.

மேற்கோள்கள்
-----------

1. ↑  "Batises, bushshrikes, boatbills, vangas (sensu lato)". *IOC World Bird List Version 13.1* (International Ornithologists' Union). January 2023. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1306431
* விக்கியினங்கள்: Tephrodornis pondicerianus
* BirdLife: 103703875
* BOLD: 119386
* ஈபேர்டு: comwoo1
* EoL: 1051003
* Euring: 10240
* GBIF: 2484857
* iNaturalist: 117122
* IRMNG: 10915078
* ITIS: 563351
* IUCN: 103703875
* என்.சி.பி.ஐ: 424886
* Xeno-canto: Tephrodornis-pondicerianus

 |
**போச்புரி** [போச்புரி : **𑂦𑂷𑂔𑂣𑂳𑂩𑂲 𑂦𑂰𑂭𑂰** ] ஒரு வட இந்திய மொழி. இது மேற்கு பீகார், வட மேற்கு சார்கண்ட், உத்தரபிரதேசத்தின் பூர்வாஞ்சல் பகுதி அதற்கு அண்டிய நேப்பாள நாட்டின் சில பகுதிகளிலும் பேசப்படுகிறது. இது தனி மொழியா அல்லது இந்தியின் வட்டார வழக்கா என்பது தொடர்பாக கருத்துவேறுபாடுகள் உண்டு. இந்திய அரசு இந்த மொழியை இந்தி மொழியின் வட்டார வழக்கு என்றே கருதுகிறது. இந்த மொழியில் ஒரு சில திரைப்படங்களும் உண்டு.

பேசுவோர் எண்ணிக்கை
------------------

டைம்சு ஆவ் இந்தியா நாளிதழில் வெளியான கட்டுரையில் குறித்துள்ளபடி உத்தரப் பிரதேசத்தில் ஏறத்தாழ 70 மில்லியன் மக்களும், பீகாரில் மேலும் ஒரு 80 மில்லியன் மக்களும் போச்புரி மொழியைத் தங்கள் முதல் அல்லது இரண்டாவது மொழியாகப் பேசுகின்றனர். பீகார் மற்றும் பூவாஞ்சல் பகுதிகளின் வெளியேயும் மேலும் 6 மில்லியன் மக்கள் போச்புரி மொழியைப் பேசுகின்றார்கள். இப்பகுதிகள்: நேப்பாளம், குறிப்பாக அங்கே பிர்குஞ்சுப் பகுதி, மோரீசியசு, பீச்சி (Fiji), சுரினாம், கயானா, உகாண்டா, சிங்கப்பூர், டிரினிடாட் மற்றும் டொபாகோ, செயின்ட் வின்சென்ட், கிரெனாடின், ஐக்கிய இராச்சியம், அமெரிக்கா ஆகியவை ஆகும். ஆகவே உலகம் முழுவதிலும், போச்புரி மொழி பேசுவோர் ஏறத்தாழ 150 மில்லியன் ஆகும். 

ஆனால் இந்தியாவின் ஏற்புபெற்ற 2001 ஆம் ஆண்டின் கணக்கெடுப்பின்படி, இந்தி மொழியின் வட்டாரக் கிளைமொழியாக (dialect), போச்புரி மொழி பேசுவோர் தொகை 33 மில்லியன் ஆகும்.

மேற்கோள்களும் அடிக்குறிப்புகளும்
--------------------------------

1. ↑  "Census of India 2001"

வெளி இணைப்புகள்
---------------

WikipediaWikipedia
கட்டற்ற கலைக்களஞ்சியம் விக்கிபீடியாவின்  ***போச்புரிப் பதிப்பு***
**டீமாட் கணக்கு** (Demat Account) என்பது இந்திய பங்கு வர்த்தக முறையில் ஒருவர் வாங்கும் பங்குகளை கணக்கில் கொள்ள ஏற்படுத்தப்படும் மின்னணு கணக்காகும். இது அறிமுகப்படுத்தப்படும் முன்னர் பங்குச் சான்றிதழ் முறை (share certificates) நடைமுறையில் இருந்தது. ஒரு நிறுவனத்தின் பங்குகளை வாங்க GG முன்வருவோர், முன்பே அதற்கான பதிவு பெற்ற தரகர்களால் உள்ளூர் வங்கிகளில் இடப்பெற்றிருக்கும் விண்ணப்பப் படிவங்களை எடுத்து, அவற்றை முறையாகப் பூர்த்தி செய்து அந்தந்த நிறுவனங்களுக்கு, தேவைப்படும் பணத்தை வங்கியில் செலுத்தி கேட்பு வரைவோலை பெற்று அனுப்பி வைத்தால், அந்நிறுவனங்களின் அன்றைய நிலவரப்படி பங்குகள் ஒதுக்கீடு செய்யப்பெற்று பங்குச் சான்றிதழ்கள் அனுப்பிவைக்கபெறும். 

இதற்கு கால விரயம் மிகுதியாக ஏற்படுவதோடு மட்டுமின்றி, ஒதுக்கீடு செய்யப்பெற்ற பங்குகளை மீண்டும் பிற ஒருவருக்கு விற்பனை செய்வதிலும் பல இன்னல்கள் இருந்தன. இது போன்ற இன்னும் பல காரணங்களாலும், இன்றைய புதிய அறிவியல் தொலைத்தொடர்பு முறைகள் மாறிவிட்டதாலும், இந்தப் பங்கு வர்த்தகத்தை 'இணையம்' வாயிலாக நடத்தும் ஒரு வழக்கம் நடைமுறைக்கு வந்தது. 

இதில் இந்திய மைய அரசின் அமைப்புக்களான nsdl, cdsl ஆகிய அமைப்புக்களில் ஏதேனும் ஒன்றில் ஒரு தரகர் வாயிலாக ஒரு டீமாட் கணக்கைத் துவங்கி விட்டால் இணைய வசதி உள்ள எந்த இடத்திலிருந்தும் நாம் பங்கு வர்த்தகம் மேற்கொள்ள முடியும். நாம் நம் தரகர் வாயிலாகப் பங்குகளை வாங்கும் பொழுது தரகுத் தொகை அவர்களுக்குப் போய்ச்சேர்ந்துவிடும். நாம் வாங்கும் பங்குகள் மேற்காண் அமைப்புக்களில் எந்த அமைப்பில் நாம் கணக்குத் தொடங்கி உள்ளோமோ, அந்த அமைப்பிடம் வைப்பு வைக்கப்பெறும். நாம் மீண்டும் பங்குகளை விற்கும் பொழுது வைப்பு வைக்கப்பெற்ற பங்குகள் நமது கணக்கிலிருந்து திரும்பச் சென்று விடும். 

இந்த டீமாட் கணக்குத் தொடங்க வருமான வரித்துறையிடம் 'நிரந்தரக் கணக்கு எண்' (permanent account number - PAN) ஒன்று கண்டிப்பாக வைத்திருக்க வேண்டும். மேலும் நாம் தொகை செலுத்துவதற்காக வங்கிக் கணக்கு ஒன்றும் வைத்திருத்தல் இன்றியமையாதது.
**ஆதி பெரோஸ்ஷா மார்ஸ்பன்** (*Adi Pherozeshah Marzban*; 1914-1987) குசராத்தைச் சேர்ந்த பார்சி நாடக ஆசிரியரும், நடிகரும், இயக்குனரும், ஒளிபரப்பாளரும் ஆவார். இவர் பார்சி நாடகத்தை நவீனமயமாக்கும் முயற்சிகளுக்காக அறியப்பட்டவர்.  1964 இல் இந்தியாவின் நான்காவது உயரிய குடிமகன் விருதான பத்மசிறீ மற்றும் 1970 இல் சங்கீத நாடக அகாதமி விருது இவருக்கு வழங்கப்பட்டது.

ஆரம்ப கால வாழ்க்கை
------------------

ஆதி மார்ஸ்பன் பம்பாயில் ( இப்போது மும்பை ) 1914 ஆம் ஆண்டு ஏப்ரல் 17 ஆம் தேதி பெரோஸ்ஷா ஜஹாங்கிர் மார்ஸ்பன் என்பவருக்கு பிறந்தார். இவர் நோம் டி ப்ளூம், *பிஜாம்*   , *மசாந்தரன்*, *மொஹோரோ,* *மாசி நோ மாகோ* மற்றும் *மகாய்* போன்ற நாடகங்களை எழுதியுள்ளார்.  *ஜாம்-இ-ஜாம்ஷெட்* மற்றும் பம்பாய் சமாச்சார் ஆகிய இரண்டு குஜராத்தி செய்தித்தாள்களின் நிறுவனர் பர்துன்ஜீ மார்ஸ்பானின் பரம்பரையில் வந்தவர்.  தனது பள்ளிப்படிப்பை பர்தா நியூ உயர்நிலைப் பள்ளியில் பயின்றார். 1933 இல் எல்பின்ஸ்டோன் கல்லூரியில் பட்டம் பெற்றார். இந்த நேரத்தில், தனது வருங்கால தயாரிப்பாளரும் சக ஊழியருமான பேசி கந்தவாலாவை சந்தித்தார். மார்ஸ்பன் வெஸ்டர்ன் இந்தியா என்ற நாடக வ்விறுவனத்தின் விளம்பர அதிகாரியாக தனது வாழ்க்கையைத் தொடங்கினார். ஆனால் 1936 இல் *ஜாம்-இ-ஜாம்ஷெட்* என்ற தனது குடும்பப் பத்திரிகையின் தலையங்கப் பணியை மேற்கொள்வதற்காக வேலையை விட்டுவிட்டார். அதே நேரத்தில் *குப்சுப்* என்ற மாதாந்திர நகைச்சுவை இதழிலும் பணியாற்றினார்.

விருதுகள்
---------

இந்திய அரசு இவருக்கு 1964 ஆம் ஆண்டு நான்காவது உயரிய குடிமகன் விருதான பத்மசிறீ விருதை வழங்கியது  மேலும் இவர் 1970 இல் சங்கீத நாடக அகாதமி வவிருதைப் பெற்றார் 

இவரது மனைவி சில்லா, இவரது நினைவாக , தேசிய கலை நிகழ்ச்சிகளுக்கான மையத்தின் கீழ், *ஆதி மார்ஸ்பன் அறக்கட்டளை நிதி* என்ற பெயரில் ஒரு அறக்கட்டளையை அமைத்துள்ளார்.

இதனையும் காண்க
--------------

* பம்பாய் சமாச்சார்

சான்றுகள்
---------

1. ↑  Jesse S. Palsetia (2001). *The Parsis of India*. Brill. பக். 368. பன்னாட்டுத் தரப்புத்தக எண்:9789004121140. .
2. 1 2  "Parsi Khabar". Parsi Khabar. 22 August 2009. .
3. ↑  "Mid Day". Mid Day. 19 August 2009. .
4. ↑   *Bulletin of the Institute of Traditional Cultures*. .
5. ↑  "Culture talk". ?.
6. ↑  "Padma Shri". Padma Shri. 2015. .
7. ↑  "Sangeet Natak Akademi award". Sangeet Natak Akademi. 2015. .
இந்தப் புலவரின் பெயர் முல்லைப்பாட்டு நூலில் **காவிரிப்பூம்பட்டினத்துப் பொன்வணிகனார் மகனார் நப்பூதனார்** எனக் குறிப்பிடப்பட்டுள்ளது. நப்பூதனார் காவிரிப்பூம் பட்டினம் என்னும் ஊரில் வாழ்ந்த பொன் வாணிகன் ஒருவரின் மகன் என்பது இப்புலவரின் பெயருக்கான விளக்கம். இவர் சங்ககாலப் புலவர்களில் ஒருவர். பத்துப்பாட்டுத் தொகுப்பில் இடம்பெற்றுள்ள முல்லைப்பாட்டு என்னும் நூலைப் பாடியவர் இவர். நல்பூதனார் என்பது **நப்பூதனார்** என மருவியுள்ளது.

முல்லை
------

இருத்தலும் இருத்தல் நிமித்தமும் முல்லைத்திணையின் உரிப்பொருள் என்பார்கள். இந்தப் பாடலில் அரசி அரசன் பிரிவைப் பொறுத்துக்கொண்டிருக்கிறாள். அரசன் போர்ப்பாசறையில் இருக்கிறான்.

முல்லைப்பாட்டு நூலமைதி
----------------------

அரண்மனையில் இருக்கும் அரசிக்கு அரசன் மீளப்போகும் அறிகுறிகள் தென்படுவதாக உடனிருப்போர் கூறுகின்றனர். என்றாலும் அவளுக்கு உறக்கம் கொள்ளவில்லை. - இது பாடலின் முதல் பகுதி.

பாசறையில் அரசனுக்கும் உறக்கம் கொள்ளவில்லை. அவன் போர்க்களத்தில் காயம் பட்ட தன் படைகளைப் பார்வையிட்டு ஆறுதல் கூறிக்கொண்டிருக்கிறான். - இஃது இரண்டாம் பகுதி.

கார்மழை பொழிந்து முல்லைநிலம் பூத்துக் குலுங்குகிறது. விசய வெல்கொடி உயர்த்திக்கொண்டு அரசன் படை அந்த முல்லைநிலத்தில் திரும்பிக்கொண்டிருக்கிறது. - இது மூன்றாம் பகுதி.

முல்லைப்பாட்டு நூலில் சொல்லப்பட்டுள்ள செய்திகள்
-----------------------------------------------

### தலைவி அரண்மனையில் உறங்காமை

பெருமுது பெண்டிர் விரிச்சி, நலோர் வாய்ப்புள் ஆகிய நன்னிமித்தங்கள் பற்றிய செய்திகள் உள்ளன.

### தலைவன் பாசறையில் உறங்காமை

அரசன் பாசறையில் யவனர், மிலேச்சர் ஆகியோர் காவல் புரிந்த செய்திகள் கூறப்படுகின்றன.

### தலைவன் தலைவியிடம் கார் பூத்த முல்லைநிலத்தில் வருதல்

காயா, கொன்றை, கோடல், தோன்றி ஆகிய பூக்கள் கார்காலத்தில் மழை பொழிந்து பூத்துக் கிடக்கும் வழியில் அரசன் வெற்றி முழக்கத்துடன் மீளும் செய்தி கூறப்படுகிறது.

இறுதி வெண்பா
------------

இதன் இறுதியில் இரண்டு வெண்பாக்கள் உள்ளன. இவை இந்தப் புலவர் நப்பூதனாரால் பாடப்பட்டவை அல்ல. பத்துப்பாட்டைத் தொகுத்தவர் பாடிச் சேர்த்தவை.

முதல் வெண்பா, இந்தப் பாட்டுடைத் தலைவனைத் திருமாலாகப் பாவித்து, அன்று கன்றை எறிந்து விளாம்பழத்தை உதிர்த்தாய். குன்றைக் குடையாகப் பிடித்தாய். இனி ஆய்ச்சியரைக் காண்பது எப்போது? உடனே செல், என்கிறது.

இரண்டாவது வெண்பா, அவர் தேர் வாரா முன் கார்காலம் வந்துவிட்டதே என்று தலைவி கலங்குவதாக அமைந்துள்ளது.
தமிழகத்தின் கிருட்டிணகிரி மாவட்டப் பகுதிகளில் விசயநகர பேரரசு வீழ்ச்சியடைந்த காலத்தில், இப்பகுதிகளை நிர்வகித்துவந்த தலைவர்கள் தங்கள் ஆட்சிப்பகுதிகளை பாளையங்களாக உருவாக்கிட அவர்கள் பாளையக்காரர்களாக அறியப்பட்டார்கள். அத்தகைய பாளையங்களில் தேன்கனிக்கோட்டை, செகதேவி, பாகலூர், சூளகிரி, இரத்தினகிரி, ஆலம்பாடி பாளையங்கள் குறிப்பிடத்தக்கன.

பாகலூர் பாளையம்
---------------

பாகளூர் பாளையம் என்பது இன்றைய ஒசூர் வட்டத்தில் ஒசூரில் இருந்து 14 கிலோமீட்டர் தொலைவில் தென்பெண்ணையாற்றங்கரையில் 89 கிராமங்களை உள்ளடக்கிய பாளையமாகும். குப்பல்ல குர்ரப்ப நாயக்கனால் போசாள மன்னன் இரண்டாம் வீர வல்லாளன் காலத்தில் கி.பி. 1207இல் உருவானது இந்த பாகளூர் பாளையம். ஒசூர் நரத்தின் வளர்ச்சியில் பாகளூர் பாளையக்காரர் குத்தல குர்ரப்ப நாயக்கனின் பங்கு முக்கியமானது. ஆங்கிலேயருக்கும் ஐதர் அலி ,திப்பு சுல்தான் ஆகியோருக்கு நடந்த போர்களில் பாகளூர் பாளையக்காரர்கள் முக்கிய பங்குவகித்தனர். இவர்கள் ஆங்கிலேயருக்கு ஆதரவாக இருந்ததால் ஆங்கிலேயர் காலத்திலும் பாகளூர் பாளையம் தொடர்ந்து நீடித்தது. 21.10.1904இல் ரெவின்யு போர்டு உத்தரவுப்படி பாளையத்தினிடமிருந்து கிராமங்கள் விடுதலைப் பெற்றன.

பேரிகை பாளையம்
--------------

பேரிகை பாளையமும் மைசூர் போர்களின் போது ஆங்கிலேயருக்கு ஆதரவாக இருந்த பாளையமாகும். ஐந்தாவது பாளையக்காரரின் மகள் குப்பம்மாள் கட்டிய பெரிய ஏரி இன்றும் பாளையக்காரர்களின் ஆட்சியின் சின்னமாக விளங்குகிறது.

செகதேவி பாளையம்
---------------

செகதேவி பாளையம் எ்ன்பது கிருட்டிணகிரியில் இருந்து திருவண்ணாமலை செல்லும் சாலையில் 12 கிலோ மீட்டர் தொலைவில் செகதேவி என்னும் சிற்றூரை மையமாகக் கொண்டு இருந்தது. பாராமகால் கோட்டைகளில் ஒனாறாகிய செகதேவி துர்கம் இங்கு சிதைந்த நிலையில் மலைமேல் உள்ளது.

இரத்தினகிரி பாளையம்
-------------------

இரத்தினகிரி பாளையம் என்பது தேன்கனிக்கோட்டை வட்டத்தில் அமைந்துள்ளது. 1799 ஆம் ஆண்டு கேப்டன் இர்டன் என்பவன் இரத்தினகிரி பாளையத்தைக் கைப்பற்றினான் அதன்பிறகு ஆங்கிலேயர் ஆட்சிக்கு இப்பகுதி உட்பட்டது.இப்போது சிற்றூராக சிதைந்த கோட்டைச் சுவடுகளுடன் காணப்படுகிறது.

சூளகிரி பாளையம்
---------------

சூளகிரி பாளையம் கோட்டையுடன் இருந்தது இக்கோட்டை வீரசைவ மரபைச்சேர்ந்த பாளையக்காரரால் கட்டப்பட்டதாகும்.

உசாத்துணை
---------

கிருஷ்ணகிரி மாவட்ட வரலாற்றுச் சுவடுகள், புலவர் கோவிந்தன். வெளியீடு கிருஷ்ணகிரி மாவட்ட வரலாற்று மையம்.
**சராய் ஆலம்கிர்** ( Sarai Alamgir ) பாக்கித்தானின் பஞ்சாப் மாகாணத்தின் வடக்கே குசராத்து மாவட்டத்தில் அமைந்துள்ள சராய் ஆலம்கிர் வட்டத்திலுள்ள முக்கிய நகரமாகும். சராய் ஆலம்கிர் குசராத்து மாவட்டத்தின் நான்கு வட்டங்களில் ஒன்றாகும்.   

சாராய் ஆலம்கிர் ஜீலம் ஆற்றின் கிழக்குக் கரையில் 575 கிமீ2 (222 சது மை) பரப்பளவில், பெரிய நகரமான ஜீலத்தின் குறுக்கே அமைந்துள்ளது. ஊருக்கு கிழக்கே மேல் ஜீலம் கால்வாய் உள்ளது. சாராய் ஆலம்கிர் 1976 இல் முனிசிபல் கமிட்டி நிலைக்கு உயர்த்தப்பட்டது. 2001 இல் நகராட்சி தகுதி வழங்கப்பட்டது. 

சாராய் 32°54′00″ வடக்கிலும் 73°45′00″கிழக்கிலும் அமைந்துள்ளது. இது கடல் மட்டத்திலிருந்து 232 மீ (761 அடி) உயரத்தில் உள்ளது. கோடை காலத்தில், வெப்பநிலை சிறுது காலத்திற்கு 45 °C (113 °F) ஐ எட்டும். குளிர்காலங்களில் மிதமானதாகவே இருக்கும். ப்போஓட்ஃஊ வெப்பநிலை அரிதாக 1 °C (34 °F)க்கு கீழே குறையும். சராய் ஆலம்கிர் ஜீலம் நகரின் தெற்கே அமைந்துள்ளது. இது ஜீலம் ஆற்றின் குறுக்கே அமைந்துள்ளது. சராய்க்கு வடக்கே மிர்புரே, பிம்பர் நகரங்கள் உள்ளன. மண்டி பகாவுதீன் மற்றும் ரசூல் ஆகியவை சராய் ஆலம்கிரின் தெற்கே அமைந்துள்ளன

வரலாறு
------

பண்டைய வரலாற்றில், இப்பகுதி சிந்து சமவெளி நாகரிகத்திலும், காந்தார நாகரிகத்திலும் பங்கேற்றது. பிந்தைய தேதியில், அலெக்சாண்டர் தி கிரேட் மற்றும் கிரேட் கிங் போரஸின் படைகளுக்கு இடையில் ஹைடாஸ்ப்ஸ் போர் நடந்தது.   கடந்த காலங்களில், செல்வாக்கு உள்ளவர்கள் ஒரு கேரவன்செராயைக் கட்டுவார்கள். அது பயணிகளுக்கான ஓய்வு இல்லங்களாக இருந்தது. ஒரு பொதுவான சராய் ஒரு குடிநீர் கிணறு, ஒரு பிரார்த்தனை பகுதி மற்றும் மக்கள் ஓய்வெடுக்கும் இடம் ஆகியவற்றைக் கொண்டிருக்கும். 

சராய் ஆலம்கிரில் உள்ள 'சராய்' (ஓய்வு பகுதி) முகலாய பேரரசர் ஔரங்கசீப்பால் நிறுவப்பட்டது. ஏனெனில் அதன் மூலோபாய இடம் கிராண்ட் டிரங்க் சாலை மற்றும் ஜீலம் நதி மற்றும் காஷ்மீருக்கு அருகாமையில் உள்ளது. காலப்போக்கில், சராய் ஆலம்கிர் அருகிலுள்ள கிராம மக்களுக்கான மைய நகரமாக வளர்ந்தது.

3 மார்ச் 1922 இல் ஐந்தாம் ஜார்ஜ் அரச கழக இந்திய இராணுவப் பள்ளி நிறுவப்பட்டபோது சராய் ஆலம்கிர் முக்கியத்துவம் பெற்றது. அரச கழக இந்திய இராணுவத்தின் உறுப்பினர்களின் மகன்களுக்குப் பயனளிக்கும் வகையில் பிரித்தானிய இந்தியாவில் உள்ள நான்கு இராணுவப் பள்ளிகளில் இதுவும் ஒன்றாகும். இந்தக் கல்லூரி இப்போது ஜீலம் இராணுவக் கல்லூரி என்று அழைக்கப்படுகிறது. மேலும் இது பாக்கித்தானின் பழமையான நிறுவனங்களில் ஒன்றாகும்.

சுற்றியுள்ள முக்கியமான இடங்கள்
------------------------------

சராய் ஆலம்கிர் என்பது பழங்கால கிராண்ட் டிரங்க் சாலைக்கும் ஜீலம் நதிக்கும் இடையே உள்ள வரலாற்றுச் சிறப்புமிக்க குறுக்கு சாலையாகும்.  செலம் போரின் தளங்கள், வரலாற்று மற்றும் பழமையான அலெக்சாந்திரியா நகரமான புகேபாலா (அல்லது புசெபாலா) மற்றும் மிகப்பெரிய ரோஹ்தாஸ் கோட்டை ஆகியவை அருகிலேயே உள்ளன.

சான்றுகள்
---------

1. 1 2  "Sarai Alamgir". .
2. ↑  PML-N's 'long march' begins from Lahore's Model Town Business Recorder (newspaper), Published 27 March 2022, Retrieved 20 January 2023
3. 1 2 3 4 5  (Irfan Shareef) Sarai Alamgir The Nation (newspaper), Published 9 April 2021, Retrieved 20 January 2023
4. 1 2  Battle between Alexander the Great and King Porus near Sarai Alamgir and Jhelum area on livius.org website, Retrieved 20 January 2023
5. ↑  Rohtas Fort article on The Nation (newspaper) Published 3 June 2013, Retrieved 20 January 2023
கலிபோர்னியாவின் கலாபசாஸில், பள்ளி வளாகத்தின் அருகில் இருக்கும் வேகக் கட்டுப்பாட்டு எச்சரிக்கை
**பள்ளி வளாகம்** (school zone) என்பது பள்ளிக்கு அருகில் உள்ள தெருவில் அல்லது சாலை கடக்குமிடத்திற்கு அருகில் உள்ள ஒரு பகுதியைக் குறிக்கிறது. பள்ளி வளாகங்கள் பொதுவாக குறிப்பிட்ட மணிநேரங்களில் வேக வரம்பைக் கொண்டுள்ளன.

அபராதம்
-------

பள்ளி வளாகத்தில் அதிவேகமாக வாகனம் ஓட்டினால் அபராதம் அதிகரிக்கப்படலாம். உதாரணமாக, பல அதிகாரிகள் பள்ளி வளாகத்திற்கு அருகில் வேகமாக வாகனம் ஓட்டினால் வழக்கத்தினை விட இரண்டு மடங்கு அபராதம் விதிக்கின்றனர். பள்ளி நேரங்களில் , பள்ளி வளாகத்தில் அதிவேகமாக வாகனம் ஓட்டினால் ஆஸ்திரேலியாவின் நியூ சவுத் வேல்ஸில் அதிகமாக அபராதம் விதிக்கப்படுகிறது.

செயல்படும் நேரம்
----------------

 ஓர் ஆத்திரேலிய பள்ளி வளாக அடையாளம், பள்ளி விடுமுறை நாட்களில் மூடப்பட்டிருப்பதையும், சாதாரண வேகத்தைப் பயன்படுத்துவதையும் இது குறிக்கிறது
கலிஃபோர்னியாவில், பள்ளி வளாகங்கள் பொதுவாக "குழந்தைகள் பள்ளியினை விட்டு வெளியில் இருக்கும்போது அல்லது தெருவைக் கடக்கும் போது" மட்டுமே நடைமுறையில் இருக்கும்,  அந்த சமயத்தில் பொதுவாக வேக வரம்பு 25கிமீ/ம அல்லது 40கிமீ/ம ஆக இருக்கும். சில சமயங்களில் மாணவர்கள் உள்ளனர் எனும் அடையாளத்துடன் காட்டப்படலாம்.

சில சமயங்களில் பள்ளி விடுமுறை நாட்களிலும் வேகவரம்பு நடைமுறையில் இருக்கலாம். இருப்பினும், சில இடங்களில், பள்ளி விடுமுறை நாட்களில் பள்ளி வளாகப் பலகைகள் பூட்டி வைக்கப்படும், (படத்தில் இருப்பது போல்) இதனால் வாகன ஓட்டிகள் சாதாரண வேக வரம்புக்கு செல்லலாம்.

பள்ளி வளாகங்களில் பொதுவாக 15கிமீ/ம முதல் 25கிமீ/ம வரை வேக வரம்புகள் இருக்கும்.

சான்றுகள்
---------

1. ↑  California Drivers Handbook (section "Around Children")
**தேஜி ஹரிவன்ஷ் ராய் ஸ்ரீவஸ்தவா பச்சன்** ( **தேஜி சூரி** ; 12 ஆகஸ்ட் 1914 – 21 டிசம்பர் 2007) ஓர் சமூக ஆர்வலரும், சாகித்திய அகாதமி விருது பெற்ற இந்தி எழுத்தாளர் ஹரிவன்சராய் பச்சனின் மனைவியும் பாலிவுட் நடிகர் அமிதாப் பச்சனின் தாயாரும் ஆவார்.

சுயசரிதை
--------

தேஜி பிரித்தானிய இந்தியாவின் பஞ்சாப் மாகாணத்தில் உள்ள லயால்பூரில் பஞ்சாபி சீக்கிய காத்ரி குடும்பத்தில் பிறந்தார் (இன்றைய பைசலாபாத், பஞ்சாப், பாகிஸ்தான் ).   தனது கல்வியை முடித்த பிறகு, இலாகூரில் உள்ள கூப் சந்த் டிகிரி கல்லூரியில் உளவியல் கற்பிக்கும் பணியை மேற்கொண்டார். அப்போது அலகாபாத் பல்கலைக்கழகத்தில் ஆங்கில விரிவுரையாளராக இருந்த ஹரிவன்ஷ் ஸ்ரீவஸ்தவாவை ஒரு கல்லூரி நிகழ்ச்சியில் சந்தித்தார். இவர்கள் 1941 இல் அலகாபாத்தில் திருமணம் செய்துகொண்டனர். தனது திருமணத்திற்குப் பிறகு, தேஜி ஒரு இல்லத்தரசி ஆனார்.  இவர்களுக்கு அமிதாப் பச்சன் மற்றும் அஜிதாப் பச்சன் என்ற இரண்டு மகன்கள் இருந்தனர். 

இவர்கள் இந்தியாவின் இலக்கியச் சுற்று மற்றும் உயர் சமூகத்தின் ஒரு பகுதியாக இருந்தனர்.  இவர்கள் நிகழ்வுகளில் பாடி வந்தனர். 

தேஜி தனது கணவரின் இந்தி தழுவலான *மேக்பத்தில்* லேடி மக்பத் ஆக நடித்தார். இவர்கள் யாஷ் சோப்ராவின் 1976 திரைப்படமான *கபி கபியிலும்* ஒரு சிறப்பு தோற்றத்தில் நடித்தனர்.

1973 இல் திரைப்பட நிதிக் கழகத்தின் இயக்குநர்களில் ஒருவராகவும் நியமிக்கப்பட்டார். பிலிம் பைனான்ஸ் கார்ப்பரேஷன் ஆஃப் இந்தியா (மற்றும் அதன் வாரிசான இந்திய தேசியத் திரைப்பட மேம்பாட்டுக் கழகம் ), ஒரு இந்திய அரசாங்கத்தின் முக்கிய நோக்கம், ஊடகத்தின் பொதுவான தரத்தை மேம்படுத்தும் நோக்கத்துடன் நல்ல தரமான நோக்கமுள்ள திரைப்படங்களைத் தயாரிப்பதற்கு நிதியளிப்பதாகும். 

உடல்நிலை மோசமடைந்ததை அடுத்து மும்பை, லீலாவதி மருத்துவமனையில் அனுமதிக்கப்பட்ட இவர்,  தனது 93வது வயதில் 21 டிசம்பர் 2007 அன்று இறந்தார்.

சான்றுகள்
---------



1. ↑  India, Frontier (13 January 2011). "Amitabh Bachchan reminisenses his mothers lohri festival stories". in.com. p. 1 இம் மூலத்தில் இருந்து 13 July 2011 அன்று. பரணிடப்பட்டது... பார்த்த நாள்: 10 February 2011.
2. ↑  "Teji Bachchan: अमिताभ की मां के बारे में जानें रोचक बातें, पति और बेटे से अलग तेजी बच्चन ने बनाई अपनी पहचान". 21 December 2021. .
3. ↑  "Teji Bachchan: Indira's friend" இம் மூலத்தில் இருந்து 2 November 2015 அன்று. பரணிடப்பட்டது... பார்த்த நாள்: 21 July 2011.
4. ↑  "'The poet's poem'". *Express India* இம் மூலத்தில் இருந்து 21 November 2010 அன்று. பரணிடப்பட்டது... பார்த்த நாள்: 21 July 2011.
5. ↑  "Nation". *The Tribune*.. பார்த்த நாள்: 21 July 2011.
6. ↑  Brief encounters with Mrs Teji Bachchan பரணிடப்பட்டது 26 செப்டம்பர் 2009 at the வந்தவழி இயந்திரம்
7. ↑  "Amitabh's mother Teji Bachchan hospitalised". *Express India*.. பார்த்த நாள்: 21 July 2011.
8. ↑  "Teji Bachchan passes away". *Indiatimes*.. பார்த்த நாள்: 21 July 2011.
**கலு லால் சிறீமாலி** (*K. L. Shrimali*) இந்தியாவைச் சேர்ந்த ஓர் அரசியல்வாதியாவார். மத்திய கல்வி அமைச்சராகவும், நாடாளுமன்ற உறுப்பினராகவும் கல்வியாளராகவும் இவர் இருந்தார்.

1909 ஆம் ஆண்டு இராசத்தான் மாநிலத்தின் உதய்பூரில் சிறீமாலி பிறந்தார். பனாரசு இந்து பல்கலைக்கழகம், கல்கத்தா பல்கலைக்கழகம் மற்றும் நியூயார் நகரத்திலுள்ள கொலம்பியா பல்கலைக்கழகம்ஆகியவற்றில் கல்வி பயின்றார்.

1955 ஆம் ஆண்டு மே மாதம் முதல் 1963 ஆம் ஆண்டு ஆகத்து மாதம் வரை மத்திய அமைச்சர்கள் குழுவில் கல்வி அமைச்சராக பணியாற்றினார். 1952 ஆம் ஆண்டு ஏப்ரல் மாதம் முதல் 1962 ஆம் ஆண்டு ஏப்ரல் மாதம் வரை சிறீமாலி இராசத்தான் மாநிலத்தின் மாநிலங்களவையை பிரதிநிதித்துவப்படுத்தினார் 

பல கல்வி மற்றும் பல்வேறு சமூக நல அமைப்புகளுடன் தொடர்பு கொண்டிருந்தார். "இயன் சிக்சன் "என்ற மாதாந்திர கல்வி இதழின் ஆசிரியராகவும் இருந்தார். பல நூல்களை வெளியிட்டுள்ளார். இராசத்தானின் உதய்ப்பூரில் உள்ள புகழ்பெற்ற வித்யா பவன் பள்ளியின்  நிறுவனர்களில் இவரும் ஒருவராவார். இது பேடன் பவலின் சிறுவர் சாரணர் இயக்கத்தில் நிறுவப்பட்டதாகும். கல்வியில் இவர் ஆற்றிய பங்களிப்பிற்காக 1976 ஆம் ஆண்டு இவருக்கு பத்ம விபூசன் விருது வழங்கப்பட்டது. 

2000 ஆம் ஆண்டு சனவரி மாதம் 5 ஆம் தேதியன்று சிறீமாலி தனது 90 ஆவது வயதில் இராசத்தான் மாநிலம் உதய்பூரில் இறந்தார்.

மேற்கோள்கள்
-----------

1. ↑  "Members Bioprofile". .
2. ↑  "Vidya Bhawan Journey". Vidya Bhawan. .
3. ↑  "Kalu Lal Shrimali %7C People from Udaipur You Should Know About". Udaipur Blog. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* நெதர்லாந்து

 |
| மக்கள் | 
* Trove

 |
**வேளாளர்** சாதியின் ஒரு சிறிய உட்பிரிவே **சேரகுல வேளாளர்** ஆகும். இவர்கள் பிள்ளை பட்டத்தை மட்டுமே பயன்படுத்துகிறார்கள்.

வெள்ளாளர்கள் தாங்கள் வசிக்கும் இடம், தொழில் இவற்றை வைத்து தங்களை அடையாளப்படுத்திக் கொள்வர். அதன்படி கரூர், கோவை, பொள்ளாச்சி, திருப்பூர், பாலக்காடு என சேரன் ஆண்ட பகுதியில் வசிக்கும் வெள்ளாளர் **சேரகுல வேளாளர்** என அழைக்கப்படுகிறார்கள்.

சேரமான் பெருமாள் நாயனார்
------------------------

சேரகுல வேளாளர்களுக்கு **சேரமான் பெருமான்** ஒரு குலகுருவாக இருக்கிறார். சேரமான் பெருமாள் நாயனாரின் சிலை கோவை, பேரூர் கோவிலில் அமையப்பெற்றுள்ளது. பேரூரில் வருடந்தோறும் (ஆடி-சுவாதி யில்) குரு பூசை வழிபாடும், பேரவைக் கூட்டமும் நடந்து வருகிறது. இதனை தமிழ்நாடு சேரகுல வேளாளர் சங்கம் சிறப்பாகச் செய்து வருகிறது.

வாழும் பகுதிகள்
---------------

சேரகுல வேளாளர் சமுதாய மக்கள் கோவை மற்றும் அதனைச் சுற்றியுள்ள பகுதியில் குறிப்பிடத்தக்களவில் வாழ்கின்றனர்.

கோவையில் சிங்காநல்லூர், குறிச்சி, சுந்தராபுரம், வெள்ளலூர், பேரூர், செல்வபுரம் போன்ற பகுதிகளிலும் பொள்ளாச்சி மற்றும் அதனை ஒட்டியுள்ள பகுதிகளான ஜமீன் ஊத்துக்குளி, சமத்தூர், ஆனைமலை பகுதிகளிலும், திருப்பூர் மாவட்டத்திலுள்ள கணியூர் மற்றும் உடுமலைப்பேட்டையிலும் வாழ்ந்து வருகின்றனர். சிலர் பழனியில் வாழ்ந்து வருகிறார்கள்.

கேரளாவில் பாலக்காடு, இடுக்கி மற்றும் மூணாறு பகுதிகளில் குறைந்த அளவில் வசித்து வருகிறார்கள்.

சமூக, பொருளாதார நிலை
--------------------

சேரகுல வேளாளப் பெருமக்கள் ஆராய்ச்சியாளராக, கல்வியாளராக, நில உடைமையாளராக, கணக்காளராக, நில அளவையராக, தொழில் முனைவோராக அரசியலிலும் இருந்து வருகின்றனர்.
குறைந்த மக்கள் தொகை இருப்பினும் இவர்கள் நல்ல வளர்ச்சியை பெற்றுள்ளனர்.

மடங்கள்
-------

சேரகுல வேளாளர்களின் சத்திரம்/மடம், பழனி, ஜமீன் ஊத்துக்குளி, சமத்தூர் மற்றும் குறிச்சியில் உள்ளது. இங்கு திருமணம் போன்ற நிகழ்ச்சிகள் நடத்துவதற்கு ஏதுவாக உள்ளது.

திருமணம்
--------

சேரகுல வேளாளர்களின் எண்ணிக்கை மிகவும் குறைவாக உள்ளது. அவர்கள், **பிள்ளை** பட்டத்தினுடையவர்கள்
**குன்னுவாரன் கோட்டை** (*Kunnuvarankottai*) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், நிலக்கோட்டை வட்டம், நிலக்கோட்டை ஊராட்சி ஒன்றியத்தில் இருக்கும் ஒரு ஊர். நிலக்கோட்டை வருவாய் வட்டத்தின் 14 ஆவது எண்கொண்ட வருவாய் கிராமம் (கிராம எண்:14) ஆகும்.

முக்கிய பயிர்
-------------

இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வைகை ஆறு பாயும் பகுதி என்பதால் வேளாண்தொழில் நல்லமுறையில் நடக்கிறது.

அமைவிடம்
--------

வத்தலக்குண்டுலிருந்து உசிலம்பட்டி செல்லும் வழியில் வத்தலக்குண்டுலிருந்து சுமார் 13 கி.மீ.தூரத்தில் அமைந்து உள்ளது. கடல் மட்டத்திலிருந்து 685 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 6 கி.மீ தூரத்தில் வைகை ஆறு ஓடுகிறது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி, குன்னுவாரன் கோட்டை கிராமத்தில் 3978பேர் வசிக்கின்றார்கள்.இதில் ஆண்கள் 2111,பெண்கள்1867 பாலின விகிதம் 884. எழுத்தறிவு பெற்றவர்கள் 2101பேர். இதில் 1299 பேர் ஆண்கள்; 802 பேர் பெண்கள். எழுத்தறிவு பெற்றுள்ளோர் சதவீதம் 59.57. ஆறு வயதுக்குட்பட்டோர் மொத்தம் 451 ஆண் குழந்தைகள் 217,பெண் குழந்தைகள்234 ஆவர்.

கோயில்கள்
---------

இவ்வூரில், சிறப்பு வாய்ந்த குன்னுவாரங்கோட்டை காசி விசாலாட்சி விசுவநாதர் கோயில் மற்றும் ஸ்ரீ மண்டு பிடாரிஅம்மன் திருக்கோவில் ஆகியவை உள்ளன.

நிர்வாக அலகு
------------

* மாவட்டம்: திண்டுக்கல்
* வருவாய் கோட்டம்: திண்டுக்கல்
* வட்டம்: நிலக்கோட்டை
* வருவாய் கிராமம்: குன்னுவாரன் கோட்டை
* ஊராட்சி ஒன்றியம்: நிலக்கோட்டை
* ஊராட்சி மன்றம்(பஞ்சாயத்து):கூவனூத்து - KOOVANUTHU

இதையும் பார்க்கவும்
-------------------

* குன்னுவாரங்கோட்டை காசி விசாலாட்சி விசுவநாதர் கோயில்

வெளி இணைப்புகள்
---------------

* விக்கிமேப்பியாவில் குன்னுவாரன் கோட்டை அமைவிடம்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "மாவட்ட ஆட்சியர் தொடர்பு விவரம்". தமிழ்நாடு அரசு.. பார்த்த நாள்: நவம்பர் 3, 2015.
4. ↑  "காப்பகப்படுத்தப்பட்ட நகல்". .
5. ↑  "காப்பகப்படுத்தப்பட்ட நகல்". .
6. ↑  "2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை".. பார்த்த நாள்: சனவரி 11, 2014.
ஆஞ்சநேய கோவிலின் முகப்பு தோற்றம்
கோவில் மண்டபம் உட்புறத் தோற்றம்
**மருதனார்மடம் ஆஞ்சநேயர் கோவில்** இணுவில்  பகுதியில் உள்ள மருதனார்மடம் சந்திக்கு அண்மையில் யாழ்ப்பாணம் காங்கேசந்துறை வீதியை அண்டி அமைந்துள்ளது. பொதுவாக மருதனார்மடம் ஆஞ்சநேயர் கோவில் எனவே அறியப்படுகின்ற போதிலும், இதற்கு வழங்கப்பட்டுள்ள பெயர் "ஸ்ரீ சுந்தர ஆஞ்நேய திருப்பதி தேவஸ்தானம்" ஆகும். சிலர் இதனை மருதர் பெரும்பதி ஆஞ்சநேயர் ஆலயம் எனவும் அழைப்பர். அண்மைக் காலத்தில் நிறுவப்பட்ட இக்கோயில் வளாகத்தினுள் வீதியோரமாக அமைக்கப்படுள்ள மிகப்பெரிய அனுமன் சிலை இக்கோயிலின் சிறப்பு அம்சங்களில் ஒன்றாக விளங்குகின்றது. சி.வினாசித்தம்பி அவர்களின் வழிகாட்டலின் கீழ் தெல்லிப்பழை துர்க்கையம்மன் கோயில் பிரதம குரு இ.சுந்தரேஸ்வர சிவாச்சாரியாரின் முயற்சியால் இக்கோயில் அமைக்கப்பட்டது.

பிரமாண்டமான அனுமன் சிலை
-----------------------

72 அடி உயர அனுமன் சிலை
ஆஞ்சநேயர் கோவிலின் முகப்பில் இருக்கும் அனுமான் சிலையானது மருதனார்மடத்திற்கே அடையாளமாக விளங்குகின்றது. 72 அடி உயரமான இந்த சிலையானது 2013 இன் முற்பகுதியில் நிர்மாணிக்கப்பட்டது. இது இலங்கையிலேயே மிக பெரிய ஆஞ்சநேயர் சிலையாக கருதப்படுகின்றது. மருதனார்மடத்திற்கு உட்பட்ட பகுதியில் எங்கிருந்து பார்த்தாலும் தெரியக் கூடிய வகையில் இச்சிலை அமைந்துள்ளது.

ஆலய வரலாறு
----------

ஒரு குருவும் சீடனுமாக இருவர் இராம நாமத்தை ஓதி ராமசக்கரத்தை வழிபட்டு வந்த இடமே கோவில் அமைந்திருக்கும் இடம் என நம்பப்படுகின்றது. இக்கோவில் 22.04.1999 இல் தொடங்கி வைக்கப்பட்டு 29.01.2001 இல் மகாகும்பாபிடேகம் நடைபெற்றது.

ஸ்ரீ சுந்தர ஆஞ்சனேயர் திருவுருவம் இந்தியாவில் இருந்து கொண்டுவரப்பட்டு உடுவில் மருதனார்மட திருப்பதியில் நிறுவப்பட்டது. இக் கோவிலில் காலை மதியம் மற்றும் அந்தி நேர பூசைகள் வழமையாக நடைபெறுவதுடன் சனிக்கிழமைகளில் சிறப்பு பூசைகளும் இடம்பெறுகின்றன. ஸ்ரீ சுந்தர ஆஞ்சனேயர் திருவுருவத்திற்கான கும்பாபிடேகத்தின் பின்னர் 18 அடி உயர ராஜகோபுரம் அமைக்கப்பட்டு அதன் கும்பாபிடேகம் 09.02.2005 இல் நடைபெற்றது.

மேற்கோள்கள்
-----------

1. ↑  ஆஞ்சநேயர் கோயில், மாவட்டச் செயலகம் யாழ்ப்பாணம்
[*தொடர்பிழந்த இணைப்பு*]
2. ↑  "72 அடி ஆஞ்சநேயர் சிலை திறப்பு, EJaffna, January 24, 2013". .

உசாத்துணை
---------

* அருள்வளர் சுந்தர ஆஞ்சநேயர் துதிப் பாடல்கள் நூல் (வெளியீட்டு திகதி :- 01.10.2005)
* 09.02.2005 திகதிக்குரிய உதயன் பத்திரிகை
* ஆற்றல் பல நல்கும் ஆஞ்சநேயர் நூல் (சர்வானந்தமய பீடத்தால் 08.01.2001 அன்று வெளியிடப்பட்டது)

வெளியிணைப்புக்கள்
-----------------

* கோவிலை அடைவதற்கான வரைபடம்
**சுவாமி நாராயணன் அக்சர்தாம், நியூ ஜெர்சி**, ஐக்கிய அமெரிக்காவின் நியூ செர்சி மாகாணத்தில் உள்ள இராபின்ஸ்வில் நகரியத்தில் அமைந்துள்ள உலகின் இரண்டாவது பெரிய இந்து சமயக் கோயில் ஆகும். இக்கோயில் 8 அக்டோபர் 2023 அன்று திறந்து வைக்கப்படவுள்ளது. இக்கோயிலின் மூலவர் சுவாமி நாராயண் ஆவார். மேலும் இக்கோயிலில் இராதா கிருஷ்ணன், இராமர்-சீதை மற்றும் சிவன்-பார்வதி ஆகிய தெய்வங்களின் தனிச்சன்னதிகள் உள்ளது.

அமைவிடம்
--------

இக்கோயில் நியூ யார்க் நகரத்தில் உள்ள டைம்ஸ் சதுக்கத்திற்கு தெற்கே 60 மைல் தொலைவிலும்; வாசிங்டன், டி. சி.க்கு வடக்கே 180 மைல் தொலைவிலும்; நியூ செர்சி நகரத்திற்கு வடமேற்கே 23.5 மைல் தொலைவில் உள்ள இராபின்ஸ்வில் நகரியத்தில் அமைந்துள்ளது.

கட்டிடக் கலை
------------

183 ஏக்கர் பரப்பளவில் அமைந்த இக்கோயில் 2011ம் ஆண்டு முதல் 2023ம் ஆண்டு வரை, அமெரிக்கா முழுவதிலிருந்தும் 12,500 தன்னார்வலர்களின் உதவியுடன், இந்தியச் சிற்பிகளால் வாஸ்து சாஸ்திரம் மற்றும் பாஞ்சராத்திர சாஸ்திரப்படி கட்டப்பட்டது. இது இந்துக்களின் ஆன்மீக-பண்பாட்டு வளாகமாக உள்ளது. இக்கோயிலில் 10 ஆயிரம் தெய்வச் சிற்பங்கள் மற்றும் இந்திய இசைக்கருவிகள் மற்றும் இந்திய நடன வடிவங்கள் கொண்டுள்ளது.

இக்கோயில் வளாகத்தில் சுவாமி நாராயண் மூலவர் ஆவார். இராதா கிருஷ்ணன், இராமர்-சீதை மற்றும் சிவன்-பார்வதி போன்ற தெய்வங்களுக்கு 12 துணைக் கோயில்கள் கோபுரங்களுடன் உள்ளது. இக்கோயில் கட்டுமானத்தில் சுண்ணாம்பு, இளஞ்சிவப்பு மணற்கல், பளிங்குக் கல் மற்றும் கருங்கல் மட்டுமே பயன்படுத்தப்பட்டுள்ளது.

படக்காட்சிகள்
-------------

* கோயிலின் வெளித்தோற்றம்கோயிலின் வெளித்தோற்றம்
* கோயிலின் வெளித்தோற்றம்கோயிலின் வெளித்தோற்றம்
* கோயிலின் உட்பக்கக் காட்சிகோயிலின் உட்பக்கக் காட்சி
* கோயில் சிற்பங்கள்கோயில் சிற்பங்கள்
* கல்லில் செதுக்கப்பட்ட சாளரம்கல்லில் செதுக்கப்பட்ட சாளரம்
* கோயில் சிற்பங்கள்கோயில் சிற்பங்கள்
* கோயில் சிற்பங்கள்கோயில் சிற்பங்கள்
* கோயில் சிற்பங்கள்கோயில் சிற்பங்கள்
* கோயிலின் வெளித்தோற்றம்கோயிலின் வெளித்தோற்றம்
* மூலவர் சுவாமி நாராயண் சிற்பம்மூலவர் சுவாமி நாராயண் சிற்பம்
* கோயில் சிற்பங்கள்கோயில் சிற்பங்கள்
* கோயில் சிற்பங்கள்கோயில் சிற்பங்கள்
* கோயில் சிற்பங்கள்கோயில் சிற்பங்கள்
* குவிமாடத்தின் உட்புறக்காட்சிகுவிமாடத்தின் உட்புறக்காட்சி
* குவிமாடத்தின் உட்புறக்காட்சிகுவிமாடத்தின் உட்புறக்காட்சி
* குவிமாடத்தின் உட்புறக்காட்சிகுவிமாடத்தின் உட்புறக்காட்சி
* கோயிலின் உட்பக்கக் காட்சிகோயிலின் உட்பக்கக் காட்சி
* சுவாமி நாராயணன் மற்றும் சுவாமி குணாதிதானந்தர் சுவாமி நாராயணன் மற்றும் சுவாமி குணாதிதானந்தர்
* பிரமுக் சுவாமி மகாராஜ்பிரமுக் சுவாமி மகாராஜ்

இதனையும் காண்க
--------------

* அக்சரதாம் (தில்லி)
* சுவாமி நாராயண் அக்சர்தாம் (காந்திநகர்)

மேற்கோள்கள்
-----------

1. ↑  உலகின் மிக பெரிய இரண்டாவது இந்து கோவில்: நியூஜெர்சியில் அக். 2வது வாரத்தில் திறப்பு
2. ↑  New Jersey Akshardham, world's largest modern Hindu temple outside India, set to open on October 8: 10 things to know

வெளி இணைப்புகள்
---------------

* BAPS Swaminarayan Sanstha  –  The organization responsible for the creation of Akshardham
**பாம்புத் தாரா** அல்லது **வழுவாங்கி** (பேரினம்: *Anhinga* அன்கின்கா) நீர் நிலைகளில் வாழக்கூடிய ஒரு பறவை இனமாகும். **நெடுங்கழுத்தன்** என்றும் **நெடுங்கிளாத்தி** என்றும் அழைக்கப்படுகிறது. இப் பறவையை ஆங்கிலத்தில் டார்டர் (*Darter*) என்று அழைப்பார்கள். இந்தப் பறவையின் பிரதான உணவு மீன்கள் ஆகும். இப்பறவை மீன் பிடிப்பததற்கும் மீன் கொத்தி, கொக்கு, நாரை போன்ற மற்ற மீனுண்டு வாழும் பறவைகள் மீன் பிடிப்பதற்கும் ஒரு வித்தியாசம் உண்டு. மற்ற பறவைகள் மரக் கிளைகளிலோ அல்லது ஆகாயத்தில் பறந்தபடி இருந்து கொண்டோ நீரின் மேல் பரப்பிற்கு வரும் மீன்களைக் கொத்திப் பிடிக்கும். ஆனால் இந்தப் பறவையோ தண்ணீரில் தலையை மட்டும் வெளியே நீட்டிக் கொண்டு நீந்திக் கொண்டிருக்கும். அப்போது எதிர்ப்படும் மீனைப் பிடித்து தண்ணீரில் இருந்த படியே உண்ணும். இது தன் முழு உடலையும் நீருள் வைத்துக் கொண்டு நீந்தும்போது பாம்பு நீரில் நீந்திச் செல்வது போலவே தோன்றும். இப்பறவைக்கு **பாம்புத் தாரா** எனப் பெயர் வரக் காரணமும் இதுவே.

மீன் ஒன்றைப் பிடித்த உடன் கழுத்தை மட்டும் நீருக்கு வெளியே நீட்டி அந்த மீனின் தலை முதலில் வாயுள்ளே செல்லும்படி தூக்கிப் போட்டு பிடித்து பின் விழுங்கும். மற்ற நீர் வாழ் பறவைகள் தண்ணீரில் இருக்கும்போது அவற்றின் உடல் நீரில் மூழ்கிடாது மிதந்திடும். அவற்றின் சிறகுகளில் தண்ணீர் ஒட்டாது. காரணம் அவற்றின் சிறகுகளில் ஒரு வகை எண்ணெய்ப் பசை இருக்கும். தவிரவும் சிறகுகளுக்கிடையே இருக்கும் காற்று அப்பறவைகளை மிதக்கச் செய்யும். ஆனால் பாம்புத் தாராவின் சிறகுகளில் அந்த எண்ணெய்ப் பசை இல்லாதலால் தண்ணீர் சுலபமாக ஒட்டிக் கொண்டு, பளுவாக்கி, அதன் உடலை நீருக்கடியில் கொண்டு செல்லும்.

பாம்புத் தாரா தன் இனப் பெருக்கக் காலத்தில் நீர் நிலைகள் அருகேயுள்ள, மரக் கிளைகளில் குச்சி, சுள்ளிகளைக் கொண்டு கூடு கட்டி வாழும்.

வழுவாங்கி, நெய்காக்கை ஆகியவை இதன் வேறு பெயர்கள்.

உசாத்துணை
---------

1. ↑  Walter J. Bock (1994): History and Nomenclature of Avian Family-Group Names. *Bulletin of the American Museum of Natural History*, number 222; with application of article 36 of ICZN.
2. ↑  பறவை உலகம்,சலீம் அலி,லயீக் பதேகஹ் அலி, நேசனல் புக் டிரஸ்ட்,2004
3. ↑  ரத்னம், க. (1998). *தமிழில் பறவை பெயர்கள்*. சூலூர்: உலகம் வெளியீடு. பக். 104.
**விரார் மருத்துவமனை தீவிபத்து** (*Virar hospital fire*) இந்தியாவின் மகாராட்டிர மாநிலத்திலுள்ள விரார் நகரத்தில் ஏற்பட்ட தீவிபத்தைக் குறிக்கிறது. 2021 ஆம் ஆண்டு ஏப்ரல் மாதம் 23 ஆம் தேதியன்று நிகழ்ந்த இத்தீவிபத்தில் 13 கோவிட்-19 நோயாளிகள் கொல்லப்பட்டனர்.

பின்னணி
-------

கோவிட்-19 பெருந் தொற்றுநோயால் இந்தியா அப்போது மோசமாக பாதிக்கப்பட்டிருந்தது. நெரிசல் மற்றும் ஆக்சிசன் பற்றாக்குறை ஆகிய நெருக்கடிகள் அடிக்கடி ஏற்பட்ட பிரச்சனைகளில் அடங்கும். 2021 ஆம் ஆண்டு ஏப்ரல் 21 ஆம் தேதியன்று மகாராட்டிர மாநிலம் நாசிக்கில் உள்ள ஒரு மருத்துவமனையில் 24 கோவிட் நோயாளிகள் ஆக்சிசன் விநியோகம் தடைபட்டதால் இறந்தனர். 2021 ஆம் ஆண்டில், இந்தியாவில் மும்பை மற்றும் பருச்சிலும் மருத்துவமனைகளில் தீ விபத்து ஏற்பட்டது.

விபத்து
-------

2021 ஆம் ஆண்டு ஏப்ரல் மாதம் 21 ஆம் தேதியன்று அதிகாலையில், இந்திய மாநிலமான மகாராட்டிராவில் மும்பைக்கு வடக்கே உள்ள விரார் நகரத்தில் உள்ள விசய் வல்லப் மருத்துவமனையின் தீவிர சிகிச்சைப் பிரிவில் தீ விபத்து ஏற்பட்டது. அந்த நேரத்தில் தீவிரச் சிகிச்சைப் பிரிவில் 17 நோயாளிகள் இருந்தனர். அவர்களில் 13 பேர் கொல்லப்பட்டனர்.

மேற்கோள்கள்
-----------

1. 1 2 3 4 5 6  "Covid-19: India hospital fire as virus cases hit record high". BBC. 23 April 2021.. பார்த்த நாள்: 4 June 2023.
2. 1 2 3 4 5 6  Fire kills at least 13 Covid patients in hospital in western India
3. 1 2 3  13 COVID-19 patients die in Maharashtra hospital fire
4. ↑  "Fire kills COVID patients in Virar; Nestle records highest sales in 10 yrs". Business Today (India). 23 April 2021. .
**தெற்கத்திய மஞ்சள் சிட்டு** அல்லது **தெற்கத்திய மாம்பழச்சிட்டு** (அறிவியல் பெயர்: *Aegithina tiphia deignani*) என்பது மாம்பழச்சிட்டின் துணையினம் ஆகும். இது தெற்கு, கிழக்கு இந்தியா மற்றும் வடக்கு, மத்திய மியான்மர் போன்ற பகுதிகளில் காணப்படுகிறது.

விளக்கம்
--------

தெற்கத்திய மஞ்சள் சிட்டு சிட்டுக்குருவி அளவில் சுமார் 14 செ.மீ. நீளம் இருக்கும். இதன் அலகு நீலந் தோய்ந்த சிலேட் நிறத்திலும், விழிப்படலம் வெளிர் மஞ்சள் நிறத்திலும், கால்கள் சிலேட் சாம்பல் நிறத்திலும் இருக்கும். பெண் பறவையின் உடல் மஞ்சள் தோய்ந்த பச்சையாக இருக்கும். இறக்கைகள் பசுமை தொய்ந்த பழுப்பாக இரு வெண் பட்டைகளோடு காட்சியளிக்கும். 

ஆண் பறவையின் உடல் கறுப்பும் மஞ்சளுமாகப் பொதுத் தோற்றத்தில் பட்டாணிக் குருவியை ஒத்து இருக்கும். இறக்கைகளில் இரண்டு வெண்பட்டைகளைக் காணலாம். இனப்பெருக்கம் செய்யாத பருவத்தில் ஆண் பறவையின் தோற்றம் பெண் பறவையின் தோற்றத்தை ஒத்து இருக்கும். வால் மட்டும் ஆண்டு முழுவதும் கறுப்பாக இருக்கும்.

பரவலும் வாழிடமும்
-----------------

தெற்கத்திய மஞ்சள் சிட்டு தென்னிந்தியா, கிழக்கு இந்தியா மற்றும் வடக்கு, மத்திய மியான்மர் போன்ற பகுதிகளில் காணப்படுகிறது. தென்னிந்தியாவில் கேரளம் நீங்கலாக இலையுதிர் காடுகளிலும் தோட்டங்களிலும், விளைநிலங்களைச் சார்ந்த தோப்புகளிலும் காணப்படும்.

நடத்தை
------

இப்பறவை இணையாக மரங்களில் இலைகள் அடர்ந்த கிளைகளில் தாவித் திரிந்தபடி இருக்கும். பூச்சிகளை வேட்டையாடும் பிற பறவைக் கூட்டங்களில் இணைந்து வேட்டையாடும். தலை கீழாகத் தொங்கியும், கிளைகளில் தொத்தியும் இலைகளிடையே உள்ள பூச்சிகளைத் தேடி பிடித்து உண்ணும். பூச்சிகளும் அவற்றின் முட்டைகளுமே இதன் முதன்மையான உணவாகும். காலை வேளைகளில் பல குரல்களில் இனிமையாக தொடர்ந்து நெடுநேரம் கத்தும்.

இனப்பெருக்கம்
-------------

தெற்கத்திய மஞ்சள் சிட்டு சனவரி முதல் ஆகத்து வரை இனப்பெருக்கத்தில் ஈடுபடும். மரத்தில் இருகிளைகள் பிரியும் கவையில் மரப்பட்டை, சிலந்தி நூல் போன்றவற்றால் கோப்பை போலக் கூடு கட்டி இலைகளால் மெத்தென்று அமைக்கும். இரண்டு அல்லது மூன்று முட்டைகளை இடும். முட்டை இளஞ்சிவப்பான வெள்ளை நிறத்தில் இருக்கும். ஆண், பெண் என இருபறவைகளும் கூடுகட்டுதல், அடைகாத்தல், குஞ்சுகளைப் பேணுதல் ஆகியவற்றில் இணைந்து செயல்படும்.

மேற்கோள்கள்
-----------

1. ↑  "Waxbills, parrotfinches, munias, whydahs, Olive Warbler, accentors, pipits". *IOC World Bird List Version 11.2* (International Ornithologists' Union). July 2021. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27620907
* GBIF: 6086681
* iNaturalist: 629632
* ITIS: 922758

 |
**கோ. சு. மேல்கோட்** (16 அக்டோபர் 1901 – 10 மார்ச் 1982) என்பவர் இந்திய விடுதலைப் போராட்ட வீரர் மற்றும் நாடாளுமன்ற உறுப்பினர் ஆவார். இவரது முழுப்பெயர் **கோபாலையா சுப்புகிருஷ்ணா மேல்கோட்** என்பதாகும்.

 ஐதராபாத் மாநிலத்தின் முதல் அமைச்சரவையின் மற்ற உறுப்பினர்களில் நிதி அமைச்சர் ஜிஎஸ் மெல்கோட்
மேல்கோட் ஒடிசா மாநிலத்தில் உள்ள பெர்காம்பூரில் வசந்த பஞ்சமி புனித நாளில் பிறந்தார். இவர் 1927-ல் ஐதராபாத்தில் உள்ளஉசுமானியா பல்கலைக்கழகத்தில் *எல். எம். எஸ்*. பட்டம் பெற்றார். மேல்கோட் சில காலம் பாரம்பரிய மருத்துவத்தை யோகப் பயிற்சிகளுடன் இணைத்து பயிற்சி செய்தார். இவர் இந்திய மருத்துவ சங்கத்தின் ஐதராபாத்து கிளையின் தலைவராக சில காலம் இருந்தார். மேல்கோட் பதஞ்சலி யோகா ஆராய்ச்சி நிறுவனத்தை நிறுவினார்.

இவர் ஹோம் ரூல் இயக்கம், உப்பு சத்தியாகிரகம் மற்றும் வெள்ளையனே வெளியேறு இயக்கங்கள் போன்ற இந்திய விடுதலை இயக்கத்தின் பல்வேறு நடவடிக்கைகளில் பங்கேற்றார்.

இந்தியச் சுதந்திரத்திற்குப் பிறகு, 1952 மற்றும் 1957க்கு இடையில் முசிராபாத்திலிருந்து ஐதராபாத்து சட்டமன்ற உறுப்பினராக ஐதராபாத்து மாநிலத்தின் வளர்ச்சியில் குறிப்பிடத்தக்கப் பங்களிப்பை வழங்கினார். 1952 முதல் ஐதராபாத்து மற்றும் ஆந்திர மாநிலம் (மாநில மறுசீரமைப்புச் சட்டம், 1956ன் கீழ் ஆந்திரப் பிரதேசத்தை உருவாக்க) ஒன்றிணைக்கும் வரை ஐதராபாத்து மாநிலத்தின் நிதி அமைச்சராகவும் இருந்தார். இவர் இந்திய நாடாளுமன்றத்திற்கு மூன்று முறை (1962, 1967 மற்றும் 1977) ஐதராபாத்து தொகுதியிலிருந்தும், 1957-ல் ராய்ச்சூர் மக்களவைத் தொகுதியிலிருந்தும் தேர்ந்தெடுக்கப்பட்டார்.

இவர் 1970-ல் மக்களவை உறுப்பினர் பதவியிலிருந்து விலகினார். இதன் பின்னர் இந்திய தேசிய காங்கிரசிலிருந்து விலகி தெலங்கானா இயக்கத்தில் சேர்ந்தார். இறுதியில் தெலங்கானா பிரஜா சமிதியில் சேர்ந்தார்.

இவரது மனைவி விமலாபாய் விடுதலைப் போராட்ட வீரரும் ஆவார்.

மேற்கோள்கள்
-----------

1. ↑  "Members Bioprofile". 2011-07-03. .
2. ↑  Vimalabai Melkote passes away, the Hindu.

* மெல்கோட் ஜிஎஸ், லுமினரீஸ் ஆஃப் 20ம் செஞ்சுரி, பகுதி I, பொட்டி ஸ்ரீராமுலு தெலுங்கு பல்கலைக்கழகம், ஹைதராபாத், 2005, பக்: 429–30.

வெளி இணைப்புகள்
---------------

* டாக்டர் ஜி எஸ் மெல்கோட்டின் அரிய புகைப்படங்கள்
* லோக்சபா இணையதளத்தில் ஜிஎஸ் மெல்கோட்டின் பயோடேட்டா.
* ஜெனியில் **உள்ள** ஆவணங்கள் கோப்பகத்தில் ரெஸ்யூமைக் காணலாம். அல்லது இங்கே கிளிக் செய்யவும் **GSM\_bio.html**
Koffler particle accelerator at night
வைசுமன் அறிவியல் கழகம் **வைசுமன் அறிவியல் கழகம்** ( Weizmann Institute of Science, எபிரேயம்: מכון ויצמן למדע‎ *Machon Weizmann LeMada*) ஓர் பொதுப் பல்கலைக்கழகமும் ஆய்வுநிலை பல்கலைக்கழகமும் ஆகும். இது இசுரேலில் இரெஃகோவோத்து (Rehovot) என்னும் இடத்தில் இருக்கும் பல்கலைக்கழகம். தெல் அவீவ் நகரத்திற்குத் தெற்கில் அமைந்துள்ள இப்பல்கலைக்கழகம் இசுரேல் நாடு உருவாவதற்கு 14 ஆண்டுகளுக்கு முன்பாக 1934 இல் நிறுவப்பட்டதாகும். இப்பல்கலைக்கழகத்தில் இயற்கை அறிவியலிலும் துல்லிய அறிவியலிலும் மேற்பட்டப் படிப்பும் ஆய்வுநிலைப் படிப்பும் மட்டுமே உள்ள பல்கலைக்கழகமாகும். 

பல்துறை ஆய்வு நடுவமாகிய இதில் 2,500 அறிவியலாளர்களும், முதுமுனைவர்களும் முனைவர்ப்பட்ட, மேற்பட்டப்படிப்பு மாணவர்களும் நுட்ப உதவியாளர்களும் நிருவாக உதவியாளர்களும் உள்ளனர்

இப்பல்கலைக்கழகத்துடன் தொடர்புடைய 6 பேர் நோபல் பரிசு பெற்றவர்களாகவும் மூன்று பேர் தூரிங்கு விருது பெற்றவர்களாகவும் இருக்கின்றனர்.

வரலாறு
------

எரிக்கு மென்டெல்சன் வடிவமைத்துக் கட்டிய வைசுமன் இருப்பிடம்.
இப்பல்கலைக்கழகம் 1934 இல் சைம் வைசுமன் (Chaim Weizmann) என்பவரால் தானியெல் சியெஃபு ஆய்வுக் கழகமாக (Daniel Sieff Research Institute) நிறுவப்பட்டது. இந்நிறுவனத்தின் இயக்குநர் பொறுப்பை வேதியியல் நோபல பரிசு பெற்ற பிரிட்சு ஆபர் (Fritz Haber) அவர்களுக்கு நல்கினார். பின்னர் அவர் இறந்த பிற்பாடு தானே இயக்குநராக இருந்தார். வைசுமன் 1949 ஆண்டு பிப்பிரவரி மாதத்தில் இசுரேலின் தலைவராகப் பதவி ஏற்கும் முன் கரிம வேதியியலில் ஆய்வு செய்துவந்தார். பின்னர் நவம்பர் 2, 1949 இல் இந்நிறுவனம் வைசுமன் அறிவியற்கழகம் எனப் பெயர் மாற்றம் பெற்றது. இப்பெயர் மாற்றம் சியெஃபு (Sieff) குடும்பத்தின் ஒப்புதலுடன் செய்யப்பட்டது.

அடிக்குறிப்புகளும் மேற்கோள்களும்
--------------------------------

1. ↑  "Scientific Activities: The Yeda-Sela (YeS) Center for Basic Research".. பார்த்த நாள்: 25 July 2015.
2. ↑  "Facts and Figures - Weizmann Institute of Science".. பார்த்த நாள்: 25 July 2015.

வெளியிணைப்புகள்
---------------

* Weizmann Institute of Science Website (ஆங்கிலம்)
* The Institute's scientific activities பரணிடப்பட்டது 2019-04-27 at the வந்தவழி இயந்திரம் (ஆங்கிலம்)
* Full list of past officers of the Weizmann Institute
* Institute's blog on ScienceBlogs
* American Committee for the Weizmann Institute of Science (ஆங்கிலம்)
**செம்பழுப்பு முதுகுக் கீச்சான்** அல்லது **சின்னக் கீச்சான்** (*Bay-backed shrike*) என்பது தமிழ்நாட்டில் காணப்படும் கீச்சான் பறவைச் சிற்றினமாகும். இதன் விலங்கியல் பெயர் *லானியசு விட்டேட்டசு*). இது தெற்காசியாவில் வசிக்கும் *லேனிடே* என்ற பறவைக் குடும்பத்தைச் சேர்ந்த குருவிச் சிற்றினமாகும்.

பெயர்கள்
--------

தமிழில் :**கருஞ்சிப்பு முதுகுக் கீச்சான்**

ஆங்கிலத்தில் :**Bay-backed shrike**

அறிவியல் பெயர் :***Lanius vittatus***

உடலமைப்பு
---------

இச் சிறிய கீச்சான் 17 செ.மீ. உடல் நீளமுடையது. உடலின் மேலே அரக்கு-பழுப்பு நிறத்தில் வெளிறிய தொடையினையும் வெள்ளை விளிம்புகளுடன் நீண்ட கருப்பு நிற வாலினையும் கொண்டது. அடிப்பகுதி வெண்மையானது. கொண்டையும் கழுத்தும் சாம்பல் நிறத்தில் இருக்கும். இதன் நெற்றியும் கண்பட்டையும் கருப்பாக இருக்கும். ஒரு சிறிய வெள்ளை திட்டு இறக்கையில் காணப்படும். அலகு மற்றும் கால்கள் அடர் சாம்பல் நிறத்தில் உள்ளன.
பாலின வேறுபாடுகள் காணப்படுவதில்லை.

காணப்படும் பகுதிகளும் உணவும்
----------------------------

சின்னக் கீச்சான், ஆப்கானித்தான், பாக்கித்தான், நேபாளம் மற்றும் இந்தியாவில் பரவலாக காணப்படுகிறது. சமீபத்தில் இலங்கையில் இதன் இருப்பு பதிவு செய்யப்பட்டது. 
முள் மரங்களோடு கூடிய காடுகள் விளைநிலங்களைச் சார்ந்த வேலிகள் தந்திக் கம்பிகளிலும் தனித்து அமர்ந்து காணப்படும். தத்துக்கிளி, சில வண்டு, ஓணான் ஆகியவற்றை உணவாக உண்ணும்.
இரையை முள் போன்ற கூர்மையான அலகினால் கிழித்து உண்ணுகிறது. அலகு வலுவான கொக்கி போன்றது. ஆனால் இதன் பாதங்கள் கிழிக்க ஏற்றதாக இல்லை.

இனப்பெருக்கம்
-------------

பிப்ரவரி முதல் ஏப்ரல் வரையான பருவத்தில் கரவேல், இலந்தை, வேலிக் கருவை போன்ற மரங்களின் கவட்டியில் கூடமைத்து 3 முதல் 5 முட்டைகள் இடும்.

மேற்கோள்கள்
-----------

1. ↑  "*Lanius vittatus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்). 2012.. பார்த்த நாள்: 26 November 2013.
2. 1 2 3 4 5  Grimmett, Inskipp; Inskipp (1999). Birds of India. பன்னாட்டுத் தரப்புத்தக எண்:0-691-04910-6. .
3. ↑  **தமிழ்நாட்டுப் பறவைகள்** முனைவர் க. ரத்னம் -*மெய்யப்பன் பதிப்பகம்* பக்கம் எண்:118
4. ↑  Compilers: Stuart Butchart, Jonathan Ekstrom (2008). "Bay-backed Shrike - BirdLife Species Factsheet". *Evaluators: Jeremy Bird, Stuart Butchart BirdLife International*. . 
[*தொடர்பிழந்த இணைப்பு*]

வெளி இணைப்புகள்
---------------

விக்கிமீடியா பொதுவகத்தில்,  
 ***சின்னக் கீச்சான்***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Lanius vittatus***

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q781271
* விக்கியினங்கள்: Lanius vittatus
* ADW: Lanius\_vittatus
* ARKive: lanius-vittatus
* Avibase: FED815713F56A965
* BirdLife: 22705026
* ஈபேர்டு: babshr1
* Euring: 15160
* GBIF: 2492851
* iNaturalist: 12052
* IRMNG: 10593908
* ITIS: 560739
* IUCN: 22705026
* என்.சி.பி.ஐ: 1200963
* Xeno-canto: Lanius-vittatus

 |